Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: A korlátozás betartását az MFB-nél 2001. évi XX. törvény 8. § (4) bekezdésében foglaltak alapján kell figyelni,
Paragraph Index: 851

11.AA TULAJDONOSI SZERKEZET A jelentés kitöltése A hitelintézet jegyzett tõkéjét, beleértve a Cégbíróságra benyújtott (befizetett, de még be nem jegyzett) tõkeemelés összegét is a névérték és a tulajdoni, illetve szavazati arány szerint kell fõbb tulajdonos csoportonként kimutatni. Az adatokat elsõsorban a részvénykönyv alapján kell közölni. Abban az esetben, ha a részvénykönyv adataitól (pl. be nem jegyzés miatt) jelentõsen eltér a tulajdonlás aktuális szerkezete, akkor a hitelintézet tudomására jutott utolsó információ alapján, a valós állapotnak megfelelõen kell a tulajdonosokra vonatkozó táblázatokat kitölteni. Az elsõ táblázatban a hitelintézet részvénytulajdonosainak szektor szerinti megoszlását kell közölni. A szövetkezeti formában mûködõ hitelintézeteknek az ismert tulajdonosi szerkezetnek megfelelõen kell kimutatni a jegyzett tõkét, ideértve a tõkének számító egyéb tõkeelemeket is. A jegyzett tõke még be nem fizetett részét, amennyiben még nem határozható meg, hogy melyik szektorbeli tulajdonos jegyezte le, a 12.6 Egyéb, illetve külföldiek esetében a 22. Külföldi egyéb sorba kell beírni. A táblázatokat értelemszerûen a részletezésnek megfelelõen kell kitölteni. A 11.1 ÁPV Rt. sorban kell az Állami Privatizációs és Vagyonkezelõ Rt. mellett a részvénykönyvben még állami tulajdonosként feltüntetett Állami Vagyon Ügynökségre (ÁVÜ), illetve Pénzügyminisztériumra (PM) bejegyzett részvényeket feltüntetni. A jogszabály szerint az állami tulajdonosi jogosítványt gyakorló egyéb szerveket, vállalkozásokat a 11.2 Egyéb állami sorban kell kimutatni. Az a) Törzsrészvények névértéke, illetve a b) Szavazatelsõbbségi részvények névértéke oszlopokban a kibocsátott részvények névértékét kell kimutatni a kibocsátási sorozat jelétõl függetlenül. A d) oszlopban a névértékeket összesíteni kell. A névértékeket millió forintban (szükség szerint három tizedes jegyig) kell megadni. Ahol olyan szavazatelsõbbségi részvények is vannak, amelyek összege nem éri el az egymillió forintot, ott a hitelintézeteknek három tizedesjegyig kell az értékeket megadni az érintett tulajdonosi soroknál. A tulajdoni arányt a d) oszlopban, a szavazati arányt az

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes